  Анжелика Тихонова корреспондент Удмуртилэн люкам командаез спортъя Росси тол гурт шудонъёслэн йылпумъясь ӵошатсконъёсаз пыриське. Шудонъёс Тюменьын 19-тӥысен 23-тӥ южтолэзёзь кыстӥськозы, ивортэ улосвылысь Физкультурая, спортъя но егитъёслэн политиказыя министерстволэн пресс-службаез. Удмуртилэн люкам командаяз 28 адями пыриське. Соос Алнашын тол гурт шудонъёслы йылпумъянъёсъя быръемын. Элькунлэн командаяз – Можга, Шаркан, Юкаменск но Эгра ёросъёсысь спортсменъёс Физкультурая, спортъя но егитъёслэн политиказыя министерстволэн пресс-службаезСпортъя IX Росси тол гурт шудонъёсын 58 улосвылъёсысь 1000 спортсменъёс ӵошатскозы. Соос таӵе амалъёсъя кужымзэс мерталозы: гиря ӝуткан но шальы лэзьян; куасэн бызьылон; полиатлон; скал кыскисьёслэн но механизаторъёслэн троеборьезы. Со сяна, спортэн вырись семьяос куспын устооссэ шараялозы. Шудонъёсты сӥё-дано усьтон 2019-тӥ арын 20-тӥ южтолэзе ортчоз. Нош 22-тӥ южтолэзе йылпумъянъёс лэсьтозы но шудонъёсты ворсалозы. Тодэ вайытом, Спортъя 25-тӥ элькун тол гурт шудонъёс туэ Алнашын ортчизы. Вуоно арын тол гурт шудонъёс Дэриын радъяськозы. Тегъёс: Спорт Удмуртия Россия гуртшудонъёс спортъяминистерство  